హరద్వార్ దూబే

హరద్వార్ దూబే (1 జులై 1949 – 26 జూన్ 2023) భారతదేశానికి చెందిన రాజకీయ నాయకుడు. ఆయన రెండు సార్లు ఆగ్రా కంటోన్మెంట్ శాసనసభ నియోజకవర్గం నుండి ఎమ్మెల్యేగా ఎన్నికై మంత్రిగా పని చేశాడు. హరద్వార్ దూబే 26 నవంబర్ 2020న  ఉత్తరప్రదేశ్ రాష్ట్రం నుండి రాజ్యసభ సభ్యుడిగా ఎన్నికయ్యాడు. 

హరద్వార్ దూబే రెండుసార్లు ఎమ్మెల్యేగా గెలిచి కళ్యాణ్ సింగ్ ప్రభుత్వంలో ఆర్థిక శాఖ సహాయ మంత్రిగా పని చేసి, 2020లో రాజ్యసభ సభ్యుడిగా ఎన్నికయ్యాడు.
రాజకీయ జీవితం
హరద్వార్ దూబే 1969లో అఖిల భారతీయ విద్యార్థి పరిషత్ సంస్థాగత మంత్రిగా చేసి ఆ తర్వాత స్థానిక రాజకీయాల్లో చురుకుగా పాల్గొన్నాడు. ఆయన 1983లో మెట్రోపాలిటన్ యూనిట్ మంత్రిగా తదనంతరం మెట్రోపాలిటన్ అధ్యక్షుడిగా భాద్యతలు నిర్వహించాడు. హరద్వార్ దూబే 1989 & 1991లో జరిగిన అసెంబ్లీ ఎన్నికల్లో ఆగ్రా కంటోన్మెంట్ నుండి ఎమ్మెల్యేగా ఎన్నికయ్యాడు. ఆయన ఆ తరువాత కళ్యాణ్ సింగ్ ప్రభుత్వంలో ఆర్థిక శాఖ సహాయ మంత్రిగా పని చేసి, 2005లో  జరిగిన అసెంబ్లీ ఎన్నికల్లో ఖేరాఘర్ అసెంబ్లీకి జరిగిన ఉప ఎన్నికల్లో పోటీ చేసి ఓడిపోయాడు.

హరద్వార్ దూబే 2011లో రాష్ట్ర అధికార ప్రతినిధిగా పని చేసి, 2013లో రాష్ట్ర ఉపాధ్యక్షుడిగా బాధ్యతలు చేపట్టాడు. ఆయన 26 నవంబర్ 2020న ఉత్తరప్రదేశ్ రాష్ట్రం నుండి రాజ్యసభ సభ్యుడిగా ఎన్నికయ్యాడు.

మరణం
హరద్వార్ దూబే అనారోగ్యం కారణంగా ఢిల్లీలోని ఫోర్టిస్ ఆసుపత్రిలో జూన్ 12న చేరి చికిత్స పొందుతూ 2023 జూన్ 26న మరణించాడు.

మూలాలు       



వర్గం:1949 జననాలు
వర్గం:2023 మరణాలు
వర్గం:భారతీయ జనతా పార్టీ రాజకీయ నాయకులు